**ΣΧΕΔΙΟ ΝΟΜΟΥ**

*«Κύρωση της Σύμβασης Αγοραπωλησίας Μετοχών για την απόκτηση του 100% του μετοχικού κεφαλαίου της εταιρείας ΕΛΛΗΝΙΚΟ Α.Ε. και της από 19.07.2016 Τροποποιητικής Σύμβασης και ρύθμιση λοιπών συναφών θεμάτων».*

**ΑΡΘΡΟ ………**

**Κύρωση της από 14.11.2014 Σύμβασης Αγοραπωλησίας Μετοχών και της από 19.07.2016 Τροποποιητικής Σύμβασης**

Κυρώνεται και αποκτά ισχύ νόμου η Σύμβαση Αγοραπωλησίας Μετοχών που αφορά στο σύνολο των μετοχών της ανώνυμης εταιρείας με την επωνυμία «ΕΛΛΗΝΙΚΟ-ΕΤΑΙΡΕΙΑ ΔΙΑΧΕΙΡΙΣΗΣ ΚΑΙ ΑΞΙΟΠΟΙΗΣΗΣ ΑΚΙΝΗΤΩΝ ΕΛΛΗΝΙΚΟΥ ΑΕΡΟΔΡΟΜΙΟΥ ΑΝΩΝΥΜΗ ΕΤΑΙΡΕΙΑ» και τον διακριτικό τίτλο «ΕΛΛΗΝΙΚΟ Α.Ε.» που υπογράφηκε στην Αθήνα στις 14.11.2014 μεταξύ α) της ελληνικής ανώνυμης εταιρίας με την επωνυμία «Ταμείο Αξιοποίησης Ιδιωτικής Περιουσίας Δημοσίου Α.Ε.», β) της με έδρα το Λουξεμβούργο ανώνυμης εταιρείας με την επωνυμία «HELLINIKON GLOBAL I S.A.» και γ) της ελληνικής ανώνυμης εταιρείας με την επωνυμία «LAMDA Development Ανώνυμη Εταιρεία Συμμετοχών και Αξιοποίησης Ακινήτων» ως Εγγυητή της «HELLINIKON GLOBAL I S.A.», μετά των Παραρτημάτων αυτής, όπως τροποποιήθηκε με την επίσης κυρούμενη με τον παρόντα νόμο Τροποποιητική Σύμβαση που υπογράφηκε στην Αθήνα στις 19.07.2016 μεταξύ α) της ελληνικής ανώνυμης εταιρίας με την επωνυμία «Ταμείο Αξιοποίησης Ιδιωτικής Περιουσίας Δημοσίου Α.Ε.», β) της με έδρα το Λουξεμβούργο ανώνυμης εταιρείας με την επωνυμία «HELLINIKON GLOBAL I S.A.» και γ) της ελληνικής ανώνυμης εταιρείας με την επωνυμία «LAMDA Development Ανώνυμη Εταιρεία Συμμετοχών και Αξιοποίησης Ακινήτων» ως Εγγυητή της «HELLINIKON GLOBAL I S.A.» και η οποία αποτελεί αναπόσπαστο τμήμα της από 14.11.2014 αρχικής Σύμβασης Αγοραπωλησίας Μετοχών και ενιαίο σύνολο μ' αυτήν. Οι ως άνω συμβάσεις θα συνυπογραφούν και από το Ελληνικό Δημόσιο, ως εκ τρίτου συμβαλλόμενο, μετά από τη θέση σε ισχύ του παρόντος νόμου. Προσαρτώνται στον παρόντα νόμο τα κείμενα της από 14.11.2014 Σύμβασης Αγοραπωλησίας Μετοχών στην ελληνική και αγγλική γλώσσα ως Παράρτημα (Ι) και της από 19.07.2016 Τροποποιητικής Σύμβασης στην ελληνική γλώσσα ως Παράρτημα (ΙΙ) αντίστοιχα.

......................................................................................................................................................................................................................................................................................................................................................................................................................................................................

**ΑΡΘΡΟ....................**

1. Οι διατάξεις του παρόντος νόμου κατισχύουν κάθε γενικής ή ειδικής διάταξης, που περιέχει ρυθμίσεις αντίθετες με τις διατάξεις του παρόντος νόμου.

2. Ο παρών νόμος τίθεται σε ισχύ από τη δημοσίευσή του στην Εφημερίδα της Κυβερνήσεως.